
In kako sladki ste vi? Nacionalna kampanja NIJZ Skupaj odkrivajmo sladkorno

Spoštovane in spoštovani,

Sladkorna bolezen tipa 2:
· se pogosto razvije tiho – brez bolečin ali jasnih opozorilnih znakov, 
· z leti povzroči okvaro žil in s tem lahko tudi resne zaplete,
· vendar pa z zgodnjim odkritjem ter ustreznim zdravljenjem krvnega sladkorja, krvnega tlaka in maščob v krvi tveganje za zaplete lahko bistveno zmanjšate 
· in kljub sladkorni bolezni tipa 2 živite kakovostno.

Tudi zaradi vsega naštetega pod okriljem Nacionalnega inštituta za javno zdravje poteka projekt Skupaj odkrivajmo sladkorno, s katerim Vas želimo spodbuditi k preverjanju tveganja za njen pojav. Z zgodnjim odkritjem sladkorne bolezni tipa 2 namreč lahko:
· napredovanje bolezni upočasnimo, 
· zmanjšamo tveganje za zaplete (bolezni srca in ožilja, okvare oči, ledvic in živcev),
· in z zdravim življenjskim slogom poskrbimo za boljšo kakovost življenja.
S pravočasno odkritima predstopnjama sladkorne bolezni (mejna bazalna glikemija in motena toleranca za glukozo) pa je moč: 
· bolezen preprečiti 
· ali jo za dlje časa odložiti.
Zgodaj odkrita – lažje obvladana.

In kako sladki ste vi? Rešite vprašalnik
Svoje tveganje za sladkorno bolezen tipa 2 lahko povsem preprosto preverite sami, in sicer z vprašalnikom FINDRISK, ki je na voljo v klasični in spletni različici (do obeh vodi spodnja QR koda). Če dosežete 15 točk ali več, obiščite osebnega zdravnika, ki bo iz vzorca krvi, vzetega dopoldne in na tešče, opravil laboratorijsko meritev krvnega sladkorja. Normalna vrednost je do 6,0 mmol/l.

Za koga je testiranje priporočljivo?
Poleg oseb, ki pri reševanju vprašalnika FINDRISK zberejo 15 točk ali več, je testiranje krvnega sladkorja še zlasti priporočljivo tudi za osebe s predstopnjama sladkorne bolezni (motena toleranca za glukozo in mejna bazalna glikemija).

Zdravnika obiščite tudi ob morebitnih značilnih znakih (čezmerna žeja, pogosto uriniranje, utrujenost, nepojasnjeno hujšanje, zamegljen vid). Vprašajte ga, ali oziroma kdaj nazadnje je bila opravljena laboratorijska preiskava krvi in kaj izmerjena vrednost za vas pomeni – tako z vidika morebitne sladkorne bolezni kot tudi tveganja za njen razvoj. 

Pri kom je tveganje za sladkorno bolezen tipa 2 večje?
Tveganje je zagotovo večje pri tistih s predstopnjama sladkorne bolezni ter pri osebah:
· starejših od 45 let,
· s čezmerno telesno težo ali debelostjo,
· ki imajo sladkorno bolezen v ožji družini,
· z visokim krvnim tlakom (≥ 140/≥ 90) ali zvišanimi maščobami v krvi,
· ki se premalo gibajo,
· ženskah, ki so imele sladkorno bolezen v nosečnosti, je bil otrok ob porodu težji od 4 kg ali imajo sindrom policističnih jajčnikov ter indeks telesne mase 30 in več.

Če veš, lahko ukrepaš. Preveri sladkor.

Z uravnavanjem krvnega sladkorja, krvnega tlaka in maščob v krvi, z vzdrževanjem primerne telesne teže, z uravnoteženo prehrano ter z več gibanja lahko preprečite kronične zaplete sladkorne bolezni, med katere sodijo možganska kap, koronarna bolezen, slepota, ledvična odpoved, okvara živčevja in žil ter celo amputacija noge.
Naj ti sladkorna ne zagreni življenja. Odkrij jo pravočasno.

Rešite vprašalnik FINDRISK. In ga delite.
Več informacij na: https://skupajzazdravje.si/izpostavljeno/imate-sladkorno-bolezen-tipa-2-preverite/

Če sladkorno bolezen morda že imate, naj vprašalnik izpolnijo vaši krvni sorodniki, saj je pri njih tveganje za pojav sladkorne bolezni tipa 2 večje. In še: delite ga tudi s prijatelji in z znanci.

_________
Pilotni projekt Skupaj odkrivajmo sladkorno, ki ga vodi Nacionalni inštitut za javno zdravje, je nastal v okviru evropskega projekta JACARDI. Predstavlja podporo implementaciji Državnega programa za obvladovanje sladkorne bolezni 2020–2030 in njegovih akcijskih načrtov. Projekt sofinancirata Republika Slovenija, Ministrstvo za zdravje, in EU prek programa EU4Health 2021–2027 v okviru Pogodbe o sodelovanju, št. 101126953.

KOLIKSNO JE TVEGANJE, DA BOSTE ZBOLELI ZA SLADKORNO BOLEZNIJO?

Izberite odgovor, ki velja za vas, in sestejte Stevilo tock.

1. Starost
Manj kot 45 let O tock
45-54 |let 2 tocki
55-64 let 3 tocke
Vec kot 64 let 4 tocke

2. Indeks telesne mase

Man;j kot 25 O tock
25-30 1 tocka
Ve¢ kot 30 S tocke

/izra&un: telesno tezo (kg) delite s kvadratom telesne visine. (m): telesna teZa (kg) / telesna vidina (m?)/

3. Obseg pasu (v visini popka)

MOSKI ZENSKE

manj kot 94 cm manj kot 80 cm 0 tock
94-102 cm 80-88 cm 3 tocke
vec¢ kot 102 cm vec kot 88 cm 4 tocke

4. Ali ste vsak dan vsaj 30 minut telesno aktivni v sluzbi ali doma?

Da 0 tock
Ne 2 tocki

5. Kako pogosto jeste zelenjavo oziroma sadje?

Vsak dan 0 tock
Ne vsak dan 1tocka

6. Ali ste kdaj redno jemali zdravila za znizanje krvnega tlaka?

Ne 0 tock
Da 2 tocki

7. Ali so vam Ze kdaj izmerili zvi§an krvni sladkor (npr. pri rednem
pregledu, ob drugi bolezni, med noseénostjo?)

Ne 0 to¢k

Da 5 to€k

8. Ali je imel oziroma ima kateri od vasih krvnih sorodnikov sladkorno
bolezen (tipa 2 ali tipa 1)?

Ne 0 tock
Da (stari starsi, tete, strici, bratranci, sestriéne) 3 tocke
Da (starsi, bratje, sestre, otroci) 5 toc¢k

Ce ste dosegli 12-14 toék, resno presodite, ali se dovolj gibate in ustrezno
prehranjujete ter ali obvladujete telesno tezo. Vet informacij dobite pri druzinskem/
splosnem zdravniku ali medicinski sestri.

Ce ste dosegli 15 to¢k ali veg, vsekakor obisgite druzinskega/splosnega zdravnika.
Potrebujete laboratorijsko dolocitev krvnega sladkorja. Niizklju¢eno, da ze imate sladkorno
bolezen tipa 2, Ceprav ne Cutite nikakrsnih tezav.

